Pajisje mbrojtëse personale që nuk dëmtojnë mjedisin 
Ndërsa pandemia vazhdon, organizatat mjedisore në Britani po gjejnë zgjidhje për paisje mbrojtëse që nuk dëmtojnë mjedisin 
Ndër efektet negative të koronavirusit mund të jetë edhe ndikimi i tij tek mjedisi, për shkak të shtimit të paisjeve me një përdorim të mbrojtjes personale. Nga maskat e ripërdorshme dhe deri tek mburojat për fytyrën pa përbërje plastike, një organizatë në Mbretërinë e Bashkuar po ofron zgjidhje të qëndrueshme për mjedisin, ndërkohë që pandemia vazhdon. Dorezat plastike të hedhura në anë të rrugës ose që mbushin koshat janë një kujtesë se pandemia COVID-19 nuk ka mbaruar. Ndërsa vendet përpiqen të mbrojnë qytetarët e tyre, kërkesa për paisje mbrojtëse personale është rritur në mënyrë eksponenciale. thotë Sian Sutherland, bashkëthemeluese e organizatës "A Plastic Planet". Sipas organizatës "A Plastic Planet", afro 750 milionë artikuj të mbrojtjes personale u shpërndanë për personelin e emergjencave në Mbretërinë e Bashkuar nga fundi i shkurtit deri në mes të prillit. thotë zonja Sutherland. Siç dëshmon nëpërmjet përdorimit të materialeve joplastike, "Reelbrands", një firmë e materialeve të qëndrueshme të paketimit, kohët e fundit ka filluar prodhimin e më shumë se një milion mburojave të fytyrës në javë që nga fillimi i qershorit. thotë Ian Bates, bashkëthemelues i "Reelbrands". Ata gjithashtu planifikojnë të prodhojnë veshje mbrojtëse dhe doreza. Ashtu si Reelbrands, kompani të tjera janë gjithashtu duke u përpjekur të bëjnë pjesën e tyre duke ofruar opsione më të qëndrueshme, si kompania britanike "OceanView", me maskën e saj të ripërdorshme "VP195". Kompania pretendon se maska me tre shtresa mund të lahet deri në 30 herë. thotë Nicole Macdermott, e kompanisë "OceanView". Artikujt e mbrojtjes personale të hedhur poshtë mund t'i shtohen 13 milionë tonëve të plastikës që vlerësohet se derdhet në oqeanet tona çdo vit, sipas një raporti të Kombeve të Bashkuara për vitin 2018.